శశికళ ఇన్నాళ్లుగా ఎదురుచూసిన సమయం రానే వచ్చింది. ఆమె రాజసంగా సీఎం పీఠాన్ని అధిష్టిస్తారా... లేదా దీనంగా జైలు వైపు అడుగులు వేస్తారా అన్న విషయం నేటితో తేలిపోనుంది. తమిళనాడులో దాదాపు పదిరోజులుగా నెలకొన్న నాటకీయ పరిణామాలకు నేటితో తెర దించనుంది సుప్రీం కోర్టు. జయలలిత అక్రమాస్తుల కేసులో సుప్రీం కోర్టు నేడు ఉదయం 10.30 గంటలకు తీర్పు వెల్లడించనుంది. ఈ కేసులో శశికళ ఏ2 నిందితురాలు.మెజార్టీ ఎమ్మెల్యేలు శశికళ వైపు ఉన్నా, కోర్టు తీర్పును బూచీగా చూపిస్తూ గవర్నర్ ఇన్నాళ్లు నెట్టుకొచ్చారు. కానీ నేటి తీర్పుతో ఆ సాగతీతకు ఫుల్స్టాప్ పడనుంది. అయితే సుప్రీం కోర్టు శశికళకు సంబంధించి ఎలాంటి తీర్పు వెల్లడించనుంది? తీర్పు ఆమెకు సానుకూలంగా రానుందా? ప్రతికూలం కానుందా? ఈ కేసుకు సంబంధించి తీర్పు విషయంలో సుప్రీం కోర్టు పరిగణనలోకి తీసుకునే అంశాలేంటి? సుప్రీం కోర్టు ముందున్న ఆప్షన్స్ ఏంటి? సుప్రీం కోర్టు తీసుకోబోయే నిర్ణయంపై ఆంధ్రజ్యోతి ప్రత్యేక కథనం.జయలలిత అక్రమాస్తుల కేసులో శశికళ ఏ2 నిందితురాలిగా ఉన్నారు. ఏ1 నిందితురాలు లేరు.. అందువల్ల కోర్టు తీసుకునే ఏ నిర్ణయమైనా శశికళపై తీవ్ర ప్రభావాన్ని చూపబోతోంది. ఒకవేళ సుప్రీం కోర్టు ఆమెను ముద్దాయిగా తేల్చితే శిక్ష కూడా చాలా సంవత్సరాలు పడనుంది. ఈ కేసుపై తీర్పును జస్టిస్ పీసీ ఘోష్, జస్టిస్ అమిత్వ రాయ్తో కూడిన ధర్మాసనం వెల్లడించనుంది. ప్రధానంగా నాలుగు అంశాలను దృష్టిలో ఉంచుకుని సుప్రీం కోర్టు తీర్పు వెల్లడించనుంది. కర్ణాటక హైకోర్టు తీర్పును సుప్రీం కోర్టు పరిగణనలోకి తీసున్నట్లయితే శశికళకు అనుకూలంగా తీర్పు వచ్చే అవకాశముంది. ఆమెకు సుప్రీం కోర్టు క్లీన్ చీట్ ఇచ్చినా ఆశ్చర్యపోనక్కర్లేదు. ఆ తదనంతరం ఎమ్మెల్యేల బల నిరూపణ పరీక్షలో నెగ్గితే ఆమే తమిళనాడు సీఎంగా ప్రమాణ స్వీకారం చేస్తారు. అలా కాకుండా హైకోర్టు తీర్పును వ్యతిరేకిస్తూ సుప్రీం కోర్టు తీర్పు వెల్లడిస్తే శశికళకు గడ్డు కాలం తప్పదు. అదేగానీ జరిగితే శశికళ దోషిగా జైలు జీవితం గడపక తప్పదు. పది సంవత్సరాల అనర్హత వేటు కూడా పడుతుంది. ఈ రెండు అంశాలకు భిన్నంగా కూడా కోర్టు తీర్పు వచ్చే అవకాశముంది. గతంలో వెల్లడించిన తీర్పులో దోషాలున్నాయంటూ మరలా కర్ణాటక హైకోర్టుకు కేసును బదిలీ చేసే అవకాశముంది. తీర్పు ఈ విధంగా వస్తే కేసును కర్ణాటక హైకోర్టు పున: పరిశీలన చేస్తుంది. అలా జరిగినా, శశికళ సీఎంగా అనర్హురాలు. ఇక నాలుగో అంశం. ఈ కేసును విచారిస్తున్న ఇద్దరు న్యాయమూర్తులు తీర్పు విషయంలో భిన్నాభిప్రాయాలను వ్యక్తం చేస్తే త్రిసభ్య ధర్మాసనానికి కేసును బదిలీ చేసే అవకాశముంది. సరైన ఆధారాలను సమర్పించాలని కోర్టు పిటిషనర్ను ఆదేశిస్తుంది. ఇదే జరిగితే కథంతా మళ్లీ మొదటికొస్తుంది. ఈ తతంగం ఇప్పట్లో తేలదు... అందువల్ల శశికళ సీఎం కావడానికి అడ్డంకి తొలగిపోయినట్లవుతుంది.
sasikala innaallugaa eduruchusina samayam raane vachindi. aame rajasanga cm peethaanni adhishtistara... leda deenamgaa jailu vaipu adugulu vestara anna vishayam netitho teliponundi. tamilanaadulo daadaapu padirojulugaa nelakonna natakiya parinaamaalaku netitho tera dinchanundi supreem kortu. jayalalita akramaastula kesulo supreem kortu nedu udayam 10.30 gantalaku teerpu velladinchanundi. ee kesulo sasikala e2 nindituraalu.mejarty emmelyelu sasikala vaipu unna, kortu teerpunu boocheegaa chuupistuu gavarnar innaallu nettukochaaru. cony neti teerputho aa saagateetaku fulstap padanundi. ayithe supreem kortu sasikalaku sambandhinchi elanti teerpu velladinchanundi? teerpu aameku saanukuulamgaa ranunda? pratikuulam kanunda? ee kesuku sambandhinchi teerpu vishayamlo supreem kortu parigananaloki teesukune amsalenti? supreem kortu mundunna aptions enti? supreem kortu teesukoboye nirnayampai aandhrajyoti pratyeka kathanam.jayalalita akramaastula kesulo sasikala e2 nindituraaligaa unnaaru. e1 nindituraalu leru.. anduvalla kortu teesukune e nirnayamainaa sasikalapai teevra prabhaavaanni chupabotondi. okavela supreem kortu aamenu muddaayigaa telchithe shiksha kuudaa chala samvatsaraalu padanundi. ee kesupai teerpunu justis pc ghosh, justis amitva rayto kuudina dharmasana velladinchanundi. pradhaanamgaa naalugu amsaalanu drushtilo unchukuni supreem kortu teerpu velladinchanundi. karnaataka hycortu teerpunu supreem kortu parigananaloki teesunnatlayite sasikalaku anukuulamgaa teerpu vache avakaasamundi. aameku supreem kortu cleen cheet ichina aascharyaponakkarledu. aa tadanantaram emmelyela bala niruupana pareekshalo neggithe aame tamilanadu cmga pramaana sweekaaram chestaaru. alaa kakunda hycortu teerpunu vyatirekistuu supreem kortu teerpu velladiste sasikalaku gaddu kaalam tappadu. adegaanee jarigithe sasikala doshigaa jailu jeevitam gadapaka tappadu. padi samvatsaraala anarhata vetu kuudaa padutundi. ee rendu amsaalaku bhinnamgaa kuudaa kortu teerpu vache avakaasamundi. gatamlo velladinchina teerpulo doshaalunnaayantuu marala karnaataka hycortucu kesunu badili chese avakaasamundi. teerpu ee vidhamgaa vaste kesunu karnaataka hycortu puna: pariseelana chestundi. alaa jarigina, sasikala cmga anarhuraalu. ika naalugo amsam. ee kesunu vichaaristunna iddaru nyaayamuurtulu teerpu vishayamlo bhinnabhipraayaalanu vyaktam cheste trisabhya dharmasananiki kesunu badili chese avakaasamundi. saraina aadhaaraalanu samarpinchaalani kortu pititionarnu aadesistundi. ide jarigithe kathantaa malli modatikostundi. ee tatangam ippatlo teeladu... anduvalla sasikala cm kaavadaaniki addanki tolagipoyinatlavutunda.